Bjørnar Skjæran

Bjørnar Selnes Skjæran (født 1966) er en norsk politiker (Ap) som er kommunal- og distriktsminister i Jonas Gahr Støres regjering. Han er innvalgt stortingsrepresentant for Nordland, og var parlamentarisk leder for Arbeiderpartiets stortingsgruppe fra februar til september 2025. Fra 14. oktober 2021 til 16. oktober 2023 var han Norges fiskeri- og havminister i Jonas Gahr Støres regjering.

Biografi
Han har bakgrunn som gårdbruker og yrkessjåfør.

Han var medlem i Lurøy kommunestyre i 28 år, fra 1987 til 2015, de fire siste årene som ordfører. Han tok ikke gjenvalg i 2015. Samme år ble han valgt inn i Nordland fylkesting og var gruppeleder for Arbeiderpartiet der.Bjørnar Selnes Skjæran - gruppeleder for Arbeiderpartiet  - Nordland Fylkeskommune. Besøkt 8. mai 2016 Høsten 2019 ble han igjen valgt på fylkestinget, og er nestleder i fylkestingsgruppa.

Bjørnar Skjæran ble valgt til leder for Nordland Arbeiderparti i 2011.Ny leder i Nordland Ap - Rana Blad 26. mars 2011. Besøkt 8. mai 2016 Etter valget samme år tok han over som ordfører i Lurøy etter Carl Einar Isachsen jr. fra Senterpartiet.Kan smykke seg som ny ordfører - Rana Blad 27. oktober 2011. Besøkt 8. mai 2016 Skjæran satt som leder for Nordland Arbeiderparti fra 2011 til 2019, og gruppeleder for Ap i fylkestinget i Nordland fra 2015 til 2019. Han var ordfører i Lurøy kommune til 2015.

I 2013 ble Skjæran valgt som medlem av sentralstyret i Arbeiderpartiet. Den 19. mars 2019 ble det offentliggjort at Skjæran var innstilt som nestleder i Arbeiderpartiet sammen med Hadia Tajik i forbindelse med partiets landsmøte i april 2019.Skjæran blir ny Ap-nestleder. En sterk og klar stemme fra nord - NRK/Nordland 19. mars 2019 Fra 6. april 2019 til 5. mai 2023 var han nestleder i Arbeiderpartiet.Bjørnar Skjæran valgt til ny nestleder i Arbeiderpartiet - Aftenposten 6. april 2019 

Under Russlands invasjon av Ukraina 2022 understreket Skjæran at norske havner var åpne for russiske skip. "Oligark-skip på vei til Oslo fra Russland", Finansavisen, 9. mars 2022 

 Referanser 

 Kilder 
 «Fikk fornyet tillit», Rana Blad 5. mars 2013; besøkt 10. april 2013.
Mannen frå landet - portrettintervju i Klassekampen 6. april 2019

Kategori:Statsråder i Regjeringen Støre
Kategori:Ap-statsråder
Kategori:Stortingsrepresentanter fra Ap
Kategori:Stortingsrepresentanter for Nordland
Kategori:Stortingsrepresentanter 2021–2025
Kategori:Ap-ordførere i Nordland
Kategori:Ordførere i Lurøy
Kategori:Personer fra Lurøy kommune